Liste over norske TV-programmer 1980–1989

Liste over norske TV-programmer 1980–1989 gir en oversikt over program som ble sendt på norsk TV i 1980-årene. NRK var dominerende som norsk programskaper dette tiåret og derfor vil deres produksjoner utgjøre flertallet på listen. Produksjoner fra NRKs deltakelse i TV-samarbeidet Nordvisjon og også inkludert på listen.

Listen innbefatter serier og faste programposter, samt enkeltstående produksjoner av en viss betydning. Sjangermessig innbefatter den alt fra dramatiserte produksjoner til rene fakta- og opplysningsprogrammer.

I fjernsynssammenheng ble tiåret preget av at NRK mistet TV-monopolet. I 1988 startet TV3 og TVNorge sine sendinger og året etter den kortlivete Norsk TV1. I tillegg merket NRK økt konkurranse fra utenlandske kanaler som Sky Channel og Super Channel som deler av befolkningen begynte å få tilgang til via kabel og parabolantenner. Videospillerens inntog bidro også at NRK havnet i en mer konkurranseutsatt situasjon. Disse utfordringene var hovedårsaken til at NRK besluttet å utvide sitt filmtilbud i 1987 ved å etablere programposten Nattkino på lørdagskveldene. Når det kommer til tekniske nyvinninger så må man først og fremst nevne etableringen av Tekst-TV. NRK startet denne tjenesten i 1983, men den kunne bare brukes på nyere apparater hvor denne teknologien var installert. I 1987 hadde 26 % av befolkningen tilgang til Tekst-TV.

Av program som utmerket seg spesielt dette tiåret kan en nevne kriminalserien Rød snø, dramaserien Av måneskinn gror det ingenting, litteraturprogrammet Bokstavelig talt, reiseserien Billedbrev med Erik Diesen, underholdningsprogrammene LørDan og SenFredag, portrettprogrammene Dette er ditt liv og humorprogrammene Du skal høre mye, Pilen flyttebyrå, Fleksnes fataliteter, Diplomatix, I spøkelyset, Kliin kokos, Fjærsynet og Skai TV. Videre kan en nevne gameshowet Casino og quizprogrammene Eldprøva, Påskenøtter, Pick-Up og Kvitt eller dobbelt. Innen musikk kan en nevne Syng med oss, Lollipop og de mer ungdomsorienterte TopPop, Veras vindu mot pop og rock, Zikk-Zakk og Rock ’89. Innen fakta og nyheter kan en nevne naturserien Naturredaksjonen og debattprogrammene Sosialkanalen og Antenne Ti. Innen barneprogrammer kan en nevne Borgen skole, Brødrene Dal, Pelle Parafins Bøljeband, Vill, Villere, Villaveien, Halvsju, Magnus, Midt i smørøyet, Heia Norge!, God bok, Gullars, Labbetuss og Portveien 2. Av ungdomsprogrammer kan en, ved siden av de overnevnte musikkprogrammene, nevne Diskuteket og Kluzz. Av Fjernsynsteatrets produksjoner kan en nevne Canto libre, Den som henger i en tråd, Du kan da ikke bare gå, Fri, Fugleelskerne, Galskapens stillhet, Kong Lear, Tolv edsvorne menn og Av måneskinn gror det ingenting.

Programoversikt 
Listen er organisert alfabetisk etter programtittel, men kan justeres ved hjelp av piltastene i tabellens topp-kolonner. Det er kun kolonnene tittel, startår, sluttår og sjanger som konsekvent har innhold. Siden serieformatet er det klart vanligste programformatet så vil de ikke dette opplyses særskilt, slik som det gjøres for enkeltproduksjoner og miniserier.

 Startår og Sluttår: Første og siste år en programserie ble sendt (det opplyses ikke om hvorvidt det har vært sendeopphold som strekker seg over ett eller flere år).
 Kanal: Hvilken TV-kanal programmet gikk på.
 Format: Opplyser om det er snakk om enkeltprogram eller kortere serieformat. Her brukes kun betegnelser som enkeltprogram, TV-film, kortfilm, teaterforestilling og miniserie. Siden serieformatet er det klart vanligste programformatet så skal rubrikken være tom hvis det er snakk om en serie eller fast programpost (f.eks. nyhetssending, dramaserie, talkshow osv). Det eneste unntaket er miniserie.
 TV-film: Spillefilmer produsert for fjernsyn. Herunder også svært mange av Fjernsynsteatrets produksjoner. 
 Kortfilm: TV-film under 45 minutter.
 Teaterforestilling: Program som består av opptak fra en sceneforestilling fra et teater (som for eksempel har blitt sendt i Fjernsynsteatret).
 Enkeltprogram: En bred definisjon av ett enkeltstående program. Enkeltprogram brukes når benevnelser som TV-film og teaterforestilling ikke dekker beskrivelsen.
 Miniserie: En tv-serie med få episoder som vanligvis har en klar slutt og hvor episodene oftest er koblet sammen som en føljetong.
 Sjanger: Hvilken sjanger programmet sorterer under.

 Type/Tema: Litt beslektet med sjanger, men i en videre forstand. Her brukes kun benevnelser/stikkord som fjernsynsteater, julekalender, juletema, andre verdenskrig og samisk. Brukes bare på en del programmer.
 Målgruppe: Hvilken aldergruppe som programmet er rettet mot. I denne listen brukes den bare om programmer som er spesifikt rettet mot barn eller ungdom.
 Andre opplysninger: Brukes bare i spesielle tilfeller. Blant annet hvis det er flere land involvert i produksjonen, norske Montreux-bidrag eller at produksjonen er del av et annet program.
 Priser: Se boks under.

Fotnoter

Referanser 

Norsk
NRK Fjernsyn
TVNorge
TV3
 Liste
 Liste